b'\n_START_ARTICLE_\nVar\xc4\x8dna vo\xc5\xbenja\n_START_SECTION_\nVzdr\xc5\xbeevanje vozila\n_START_PARAGRAPH_\nVozila redno servisirajmo. Redno preverjajmo tlak v pnevmatikah in ga vzdr\xc5\xbeujmo na predpisani ravni ali za decimalno mesto ve\xc4\x8d._NEWLINE_Z vozila in iz njega odstranimo ves nepotreben balastni tovor, stre\xc5\xa1ne prtlja\xc5\xbenike in nosilce.\n_START_SECTION_\nSpeljevanje\n_START_PARAGRAPH_\nMotorja nikar ne ogrevajmo na mestu. _NEWLINE_Pri v\xc5\xbeigu vozila klju\xc4\x8d najprej obrnemo do prve stopnje in po\xc4\x8dakamo, da se na zaslonu ugasnejo pri\xc5\xbegane svetlobne oznake. Takoj zatem v\xc5\xbegemo motor._NEWLINE_Speljemo z minimalnim dodajanjem plina, dizelska osebna vozila lahko speljemo tudi sploh brez dodajanja plina._NEWLINE_Karseda kmalu pretaknemo v drugo prestavo, saj je vo\xc5\xbenja v prvi prestavi najpotratnej\xc5\xa1a.\n_START_SECTION_\nPospe\xc5\xa1evanje\n_START_PARAGRAPH_\nStopalko za plin pohodimo do 2/3. Prenaglo speljevanje znatno pove\xc4\x8duje porabo, odsvetovano pa je tudi prepo\xc4\x8dasno pospe\xc5\xa1evanje, ki je med drugim v nasprotju z na\xc4\x8deli prometne preto\xc4\x8dnosti._NEWLINE_Optimalno je z zmernim dodajanjem plina razmeroma kmalu dose\xc4\x8di kon\xc4\x8dno hitrost in jo vzdr\xc5\xbeevati s kar najmanj pospe\xc5\xa1evanja in zaviranja.\n_START_SECTION_\nHlajenje in gretje\n_START_PARAGRAPH_\nHladilna naprava vpliva na porabo goriva, grelna pa ne._NEWLINE_Pri hitrostih do 50 km/h je u\xc4\x8dinek zra\xc4\x8dnega upora zanemarljiv in je namesto uporabe hladilne naprave priporo\xc4\x8dljivo odpreti okna. Pri hitrostih nad 50 km/h je var\xc4\x8dneje uporabljati hladilno napravo, vendar na ni\xc5\xbeji stopnji mo\xc4\x8di in ob predhodno ohlajenem zraku v prostoru.\n_START_SECTION_\nZaviranje\n_START_PARAGRAPH_\nZaviranje in pospe\xc5\xa1evanje sta najve\xc4\x8dja nepotrebna potratnika energije v prometu. S pogledom uprtim dale\xc4\x8d predse in s predvidevanjem prometnega teka se je skoraj vselej mo\xc5\xbeno izogniti nepotrebnemu zaviranju in ponovnemu pospe\xc5\xa1evanju._NEWLINE_Zavirajte z motorjem vselej, ko je mogo\xc4\x8de, in sicer s pretikanjem v ni\xc5\xbejo prestavo. Pri tem pazite, da \xc5\xa1tevec ne zaide pod 1000\xe2\x80\x931200 vrtljajev/min, saj dolgoro\xc4\x8dno tresljaji lahko kvarno vplivajo na kakovost avtomobilski delov._NEWLINE_Nepotrebnemu zaviranju in ponovnemu pospe\xc5\xa1evanju se izognemo z nakazovanjem namere zavijanja z dosledno uporabo smernikov._NEWLINE_Pri vo\xc5\xbenji skozi kri\xc5\xbei\xc5\xa1\xc4\x8de vselej spremljajmo od\xc5\xa1tevalnik, kjer je ta name\xc5\xa1\xc4\x8den na semaforju. Kjer ga ni, si lahko pomagamo s spremljanjem semaforja za pe\xc5\xa1ce v smeri, vzporedni na\xc5\xa1i vo\xc5\xbenji, saj se rde\xc4\x8da lu\xc4\x8d na njem pri\xc5\xbege nekoliko prej in nam naka\xc5\xbee kmalu\xc5\xa1nji pri\xc5\xbeig rde\xc4\x8de lu\xc4\x8di tudi za vozila._NEWLINE_Teoreti\xc4\x8dno se pri sodobnih vozilih na dolgi rok izpla\xc4\x8da uga\xc5\xa1anje motorja pri vsakem mirovanju, dalj\xc5\xa1em od 10 sekund. Smiselno je motor ugasniti vsaj pri mirovanju, dalj\xc5\xa1em od pol minute, saj je morebitna obraba delov vozila cenovno \xc5\xa1e zmeraj ugodnej\xc5\xa1a od privar\xc4\x8devanega goriva.\n_START_SECTION_\nParkiranje\n_START_PARAGRAPH_\nSegrevanje vpliva na kakovost goriva._NEWLINE_Vselej, ko je mogo\xc4\x8de, parkirajmo v senci.'